armvectores/hy_wikipedia_2023 huggingface dataset:
Բոժենա Նեմցովա

Բոժենա Նեմցովա (չեխ․՝ Božena Němcová, իսկականը՝ Բարբորա Նովոտնա [Barbora Novotná], փետրվարի 4, 1820(1820-02-04)[…], Վիեննա, Ավստրիական կայսրություն - հունվարի 21, 1862(1862-01-21)[…], Պրահա, Բոհեմիայի թագավորություն, Չեխական թագի հողեր, Ավստրիական կայսրություն[…]), չեխ գրող։ 
Գրական գործունեությունն սկսել է «Չեխ կանանց» (1843) հայրենասիրական բանաստեղծությամբ և «Ժողովրդական հեքիաթներ ու ավանդություններ» (մաս 1-7, 1845-1847) գրքով։ Նեմցովային ռեալիստ արձակագրի համբավ են բերել 1850-ական թվականներին հասարակ մարդկանց մասին գրած պատմվածքներն ու վիպակները («Բարուշկա», «Վայրի Բաբան», «Ամրոցում և ամրոցի մոտերքում» և այլն)։ Առավել ճանաչված է «Տատիկը» (1855, հայկական հրատարակություն 1981) վիպակը։ Նեմցովան հավաքել և չեխերեն թարգմանությամբ հրատարակել է «Սլովակյան հեքիաթներ»-ը (1857-1858)։


== Ծանոթագրություններ ==
Backstreet Boys

Backstreet Boys, տղաներից կազմված ամերիկյան փոփ խումբ։
Խումբը ստեղծվել է 1993 թ.-ի ապրիլի 20-ին։ Խմբի անդամներն են Բրայան Լիտտրելը, Կևին Ռիչարդսոնը, Նիկ Կարտերը, Հաուի Դորոուն և Էյ Ջեն Մակլինը։ Խումբը հիմնականում ստեղծագործում է փոփ, R&B և պոպ-ռոք ոճերում։ Սկսած իրենց առաջին՝ «Backstreet Boys» ալբոմից, թողարկված 1996 թ., խումբը վաճառել է ընդհանուր քանակով մոտ 130 միլիոն իրենց ձայնագրություններից։


== Արտաքին հղումներ ==

պաշտոնական կայք Archived 2009-10-06 at the Wayback Machine.


== Ծանոթագրություններ ==
Բոգոդարովսկի գյուղական խորհուրդ (Խարկովի մարզ)

Բոգոդարովսկի գյուղական խորհուրդ  (ուկրաիներեն՝ Богодарівська сільська рада), Ուկրաինայի Խարկովի մարզի Բարվենկովսկի շրջանում։
2001 թվականի տվյալներով Բոգոդարովսկի գյուղական խորհրդում բնակվում էր 1351 մարդ։ Բնակավայրը զբաղեցնում է 119.54 կմ² տարածք։ Բնակչության խտությունը կազմում էր 11.3 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վոլչենկա

Վոլչենկա (ուկրաիներեն՝ Вовченка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Վոլչենկա գյուղում բնակվում էր 243 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամենշչինա (գյուղ, Սմոլենսկի շրջան)

Կամենշչինա (ռուս.՝ Каменщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ագարա

Անվան այլ կիրառումների համար տե՛ս՝ Ագարա (այլ կիրառումներ)Ագարա, գյուղ Արևելյան Հայաստանում, Կարսի մարզի Արդահանի գավառում։


== Բնակչություն ==
1909 թվականին ուներ 243 բնակիչ։


== Տնտեսություն ==
Բնակիչները զբաղվում էին անասնապահությամբ և երկրագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Խուան Մելենդես Վալդես

Խուան Մելենդես Վալդես (իսպ.՝ Juan Meléndez Valdés, մարտի 11, 1754(1754-03-11)[…], Ribera del Fresno, Բադախոս, Էստրեմադուրա, Իսպանիա - մայիսի 24, 1817(1817-05-24)[…], Մոնպելիե), իսպանացի գրականագետ, բանաստեղծ, Սալամանկայի բանաստեղծական դպրոցի հիմնադիր։ Հայտնի է եղել նաև «Բատիլո» («Batilo») կեղծանվամբ։ Եղել է Իսպաներեն լեզվի թագավորական ակադեմիայի անդամ։


== Կենսագրություն ==

Խուան Մելենդես Վալդեսը ծնվել է 1754 թվականի մարտի 11-ին Բադախոս նահանգում գտնվող Ռիբերա դել Ֆրենսո բնակավայրում(ռուս.): Սովորել է սկզբում Մադրիդի համալսարանում, այնուհետև Սալամանկայի համալսարանում, որտեղ վերջին հաշվով դարձել է դասախոս։
Որոշակի ժամանակահատված աշխատել է որպես դատավոր Սարագոսայում, Վալյադոլիդում, ինչպես նաև մայրաքաղաք Մադրիդում։
1800 թվականին Խուան Մելենդես Վալդեսը խառնակչության համար արտաքսվել է Մեդինա և Սամորա։
Պիրենեյան պատերազմների ժամանակ Խուան Մելենդես Վալդեսը հանդես է եկել իշխանությունների հետ համագործակցության օգտին, որը հայտարարվել էր Նապոլեոնի կողմից։ Այդպիսով նա դառնում է այն մարդկանցից մեկը, ում Բոնապարտը տալիս է «ֆրանսիականացված» մականունը։
Օկուպացիոն իշխանությունների անկումից հետո Խուան Մելենդես Վալդեսը ստիպված էր լքել երկիրը։ Արտագաղթելուց կարճ ժամանակ անց՝ 1817 թվականի մայիսի 24-ին նա մահանում է Մոնպելիեում։ Գրեթե շուրջ կես դար անց բանաստեղծի աճյունը տեղափոխվում է Մադրիդ քաղաքի պանթեոն։
19-րդ դարի վերջերին և 20—րդ դարի սկզբներին Բրոքհաուզի և Եֆրոնի հանրագիտական բառարան-հանրագիտարանում Խուան Մելենդես Վալդեսի ստեղծագործական գործունեության մասին տրվել է հետևյալ գնահատականը. - «Նրա բանաստեղծությունները («Poesias», 1785 թվական) տարբերվում են և՛ նրբությամբ, և՛ հզորությամբ։ Նա փորձւմ էր իսպանական գրականությանը հաղորդել վերջինի համար ոչ ռազմականացված բնութագիր։ Նրա ամենամեծ որակներն են հետևողականությունը, անկեղծությունը, զբացմունքը և կենդանի երևակայությունը»։
Խուան Մելենդես Վալդեսը մեծ ազդեցություն է ունեցել Խոսե Իգլեսիաս դե լաս Կասայի գրական գործունեույթան վրա։
Բանաստեղծի հայրենի քաղաքում նրա պատվին հուշարձան է կանգնեցված։


== Ստեղծագործություններ ==


== Ծանոթագրություններ ==


== Գրականություն ==
Astorgano Abajo, Antonio. Juan Meléndez Valdés, humanista. Estudio sobre la Cátedra de Salamanca. Publicaciones de la Diptutación de Badajoz. (pdf)
Astorgano Abajo, Antonio. Biografía de D. Juan Meléndez Valdés. Diputación Provincial. Badajoz, 1996.
Colford, W.E. Juan Meléndez Valdés. Nueva York, 1942.
Demerson, Georges. Don Juan Meléndez Valdés y su tiempo, 1754-1817. Editorial Taurus. Madrid, 1971.
Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Литературный энциклопедический словарь. - М.: Советская энциклопедия. Под редакцией В. М. Кожевникова, П. А. Николаева. 1987.
Melendez Valdés, Juan // «Энциклопедия Британника»; 1911 год (անգլ.).


== Արտաքին հղումներ ==
Juan Meléndez Valdés // «Католическая энциклопедия»; 1913 год (անգլ.).
Ճարպամոմ

Ճարպամոմ  (դան․՝ Tællelyset), Հանս Քրիստիան Անդերսենի հեքիաթներից։ Պատմությունը գրվել է  1820-ական թվականներին։ Ձեռագրում պահպանվել է շուրջ 700 բառ, այն հայտնաբերվել է 2012 թվականի հոկտեմբերին։ Հետազոտողները լիովին համաձայն են, որ Անդերսենի ստեղծագորությունը զիջում է ավելի ուշ գրված հեքիաթներին։ Ձեռագրում երևում է Բունկեֆլոդի նվիրվածությունը մի ամուրի քահանային, ով ժամանակին  երիտասարդ Անդերսենի բարերարն է եղել։ Մի փորձագետի խոսքերով, հեքիաթներն ավելի  բարաոյախոսական և բարոյախրատական են, այնտեղ չի պակասում նուրբ հումորը ինչը հատուկ է Անդերսենին։ Չի բացառվում, որ Անդերսենն այդ միջոցով փորձում էր տեղեկացնել իր գտնվելու վայրի մասին ամուրի քահանային, որը ժամանակին վճարել էր իր կրթության վարձը։


== Սյուժե ==
Հեքիաթը պատմում է ճարպամոմի մասին, որի ծնողները ոչխարը և անոթն էին։ Մոմը չի կարողանում գտնել իր տեղը կյանքում, որը միշտ նա հուսահատվում էր։ Պատահական նա հանդիպում է կրակին, որը վառում է նրա և իր հարազատների մեջ ուրախության կրակը։


== Ստեղծման պատմությունը ==
Ձեռագրերը գտնվել են 2012 թվականի վեջին, Ֆյուն կղզու` Մանկական պետական արխիվի բաժնում ճամպրուկի մեջ, որը պատկանել է Պլամ ընտանիքին։ Փաստաթուղթը հայտնաբերվել է ամուսնացած զույգի կողմից, որոնք իրականացրել են անձնական ուսումնասիրություն իրենց ընտանիքի պատմության մասին։ Նրանք ոչ մի ուշադրություն չէին դարձրել դրան, քանի որ կարծում էին, որ այն չի օգնի ուսումնասիրությանը։ Հետագայում արխիվի պահակը և պատմաբան-հետազոտողը՝ Էսբեն Բրեիջը փաստաթղթի վրա նկատեցին ստորագրություն և հասկացան, որ ձեռագիրը հայտնի գրողի գրչին է պատկանել։ Ձեռագրի իսկությունը հաստատվել է 2012 թվականի դեկտեմբերին։


== Ծանոթագրություններ ==


== Արտաքին հղումներ ==
Полный текст сказки на датском языке
Ալեքսանդրովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Ալեքսանդրովկա գյուղում բնակվում էր 430 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մլինիշչե (գյուղ, Ժիտոմիրի շրջան)

Անվան այլ կիրառումների համար տե՛ս՝ ՄլինիշչեՄլինիշչե (ուկրաիներեն՝ Млинище), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Մլինիշչե գյուղում բնակվում էր 558 մարդ։ Բնակավայրը զբաղեցնում է 1417 կմ² տարածք։ Բնակչության խտությունը կազմում էր 393,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոֆիևկա (գյուղ, Զադոնսկի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ռուս.՝ Софиевка), գյուղ Ռուսաստանի Լիպեցկի մարզի Զադոնսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներգել

Ներգել (ռուս.՝ Нергель), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի ձախ ափին՝ 25 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000031849
Հիդրոլոգիական ուսումնասիրությունների կոդը - 110003184
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լանկաստեր շրջան (այլ կիրառումներ)

Լանկաստեր շրջան, կարող է վերաբերել՝

Լանկաստեր շրջան - ԱՄՆ Հարավային Կարոլինա նահանգի 46 վարչական միավորներից մեկը
Լանկաստեր շրջան - ԱՄՆ Նեբրասկա նահանգի 93 վարչական միավորներից մեկը
Լանկաստեր շրջան - ԱՄՆ Փենսիլվանիա նահանգի 67 վարչական միավորներից մեկը
Հանգիստ ընտանիքը

«Հանգիստ ընտանիքը» (կորեերեն՝ 조용한 가족), 1998 թվականի հարավկորեական սատիրիկ հումորով ֆիլմ,  Քիմ Ջի Ունի առաջին լիամետրաժ ֆիլմը։ Տակասի Միիքեն 2001 թվականին ստեղծել է այս ֆիլմի ռեմեյքը՝ «Կատակուրի ընտանիքի երջանկությունը» անվամբ։


== Սյուժե ==
Վեց հոգուց բաղկացած ընտանիքը քաղաքի ծայրամասում մի հյուրանոց է վարձում՝ զբոսաշրջիկներից եկամուտ ստանալու հույսով։ Երբ իրենց առաջին հաճախորդը ինքնասպանության է դիմում, ընտանիքը ավելորդ քաշքշուքից խուսափելու համար որոշում է թաքցնել նրա մարմինը։ Բայց նոր եկած զբոսաշրջիկների անհասկանալի մահանալը նորից ու նորից կրկնվում էր։ Ոստիկանությանը սկսում է հետաքրքրել, թե ինչու են այդ խորհրդավոր տանը մարդիկ անհետանում։


== Դերասանական կազմ ==


== Ծանոթագրություններ ==
Ռոման Բարոնչ

Ռոման Յակուբովիչ Բարոնչ (Պարոնյան Ռոմանոս Հակոբի, օգոստոսի 8, 1856(1856-08-08), Լվով, Ավստրիական կայսրություն - օգոստոսի 29, 1930(1930-08-29), Լվով, Լեհաստանի Երկրորդ Հանրապետություն), լեհահայ վիրաբույժ։ Բժշկագիտության դոկտոր (1886), պրոֆեսոր (1898): Լվովի համալսարանի վիրաբուժության պրոֆեսոր։


== Կենսագրություն ==
Ռոման Բարոնչը ծնվել է 1856 թվականի օգոստոսի 8-ին, Լեմբերգ (Լվով) քաղաքում, «Կրակովյան» հյուրանոցի սեփականատեր հայազգի Հակոբ Բարոնչի և Տրուխլինսկիների տոհմից Թերեզայի ընտանիքում։ Հինգ եղբայրներից ավագը Թադեուշն էր. Էրազմը՝ լեռնային ինժեներ, Ստանիսլավը՝ բանաստեղծ, թարգմանիչ, Վլադիսլավը՝ դերասան, Լվովի թատրոնի տնօրեն։
1880 թվականին ավարտել է Կրակովի համալսարանի բժշկական ֆակուլտետը։ Տիրապետել է 12 լեզվի։ Վիրաբուժության գծով կատարելագործվել է Անգլիայում։ 1886-1918 թվականներին աշխատել է Լվովի քաղաքային պոլիկլինիկայի վիրաբուժական բաժանմունքում, 1898-1930 թվականներին՝ Լվովի համալսարանի բժշկական ֆակուլտետի վիրաբուժական կլինիկայում։
Աշխատանքները վերաբերում են մարդու ճառագայթասնկախտի (ակտինոմիկոզ), կոնքազդրային հոդի նորագոյացությունների, որովայնի օրգանների, քթի և հարակից խոռոչների, լսողության օրգանների վիրաբուժության, էպիլեպսիայի և այլ հիվանդությունների հարցերին։ Բարոնչը ուսումնասիրել է հայկական ձեռագրեր, տվել Գրիգոր Մլիճեցու «Սկևռայի Ավետարանի» (մինչև 1941 թվականը գտնվել է Լվովում, այժմ՝ տեղն անհայտ) գիտական նկարագրությունը։


== Անդամակցություն ==
Լվովի բժշկական ընկերության անդամ։


== Մատենագիտություն ==
Kronika Uniwersytetu Lwowskiego. Lw в w, 1899, Т. 1: 138, 171, 183-186, Hahn W. Kronika Uniwersytetu Lwowskiego. Lw в w, 1912, Т. 2: 8, 183, 213, 348, 381, 421-424, 694
Schramm H. Pol Gaz Lek 1930, № 826
Polski s и ownik biograficzny. Krak в w, 1935, Т. 1: 290
Zwozdziak W. Historia wydzialy lekarskiego Universytetu Lwowskiego. Arch Hist Med 1965, T. 28, N 3: 214-215
Wojtkiewicz-Rok W. Dzieje wydzia и u lekarskiego Uniwersytetu Lwowskiego w latach 1894-1918. Wroc и aw, 1992: 99-100;
Szarejko P. S и ownik lekarz в w polskich XIX wieku. Warszawa, 1994, T. 2: 10-12
Biografisches Lexikon der hervorragenden Д rzte. Hildesheim, 2002, Bd. 1: 74


== Ծանոթագրություններ ==
Տաթևի Մեծ Անապատ

Անվան այլ կիրառումների համար տե՛ս՝ Տաթև (այլ կիրառումներ)Տաթևի Մեծ Անապատ, միջնադարյան հայկական վանքային համալիր է Որոտան գետի ափին Սյունիքի մարզում։


== Պատմություն ==
Տաթևի Մեծ Անապատը ուշ միջնադարի արժեքավոր համալիրներից է։ Այն ռազմական նշանակություն է ունեցել XVIII դարում` Դավիթ Բեկի կազմակերպած ազատագրական պայքարի ժամանակ։
17-րդ դարի կրոնական և ուսումնական կենտրոնը գտնվում էր Որոտանի ձորում, Տաթև գյուղի մոտակայքում (Սյունիքի մարզ)։ Ստեղծման առիթը նույն ձորում, դեպի հարավ գտնվող Հարանց անապատի կործանումն էր, որից հետո միաբանությունը 1660 թվականին տեղափոխվել է նոր վայր և կառուցել Մեծ Անապատը։


== Ճարտարապետություն ==
Տեղանքի ոչ մեծ թեքությունը հնարավորություն է տվել համալիրն իրականացնել կանոնավոր հատակագծով։ Շրջապատված է բարձր ուղղանկյուն պարիսպներով։
Անապատի հարավարևմտյան մասում սրբատաշ բազալտից շինված Ս. Աստվածածին եռանավ բազիլիկն է (1663 թ.), որին արևմուտքից կից է գավիթ-սրահը (կառուցել է Մելիք Եգանը, 1743 թ.-ին), հյուսիսից՝ գմբեթավոր փոքր մատուռ-դամբարանը (որտեղ հավանաբար թաղված է 1669 թ.-ին մահացած անապատի հիմնադիր Արիստակես վարդապետը)։ Եկեղեցուց արևելք գտնվում են աղբյուրը և այժմ կիսաքանդ շենքերը, դեպի հարավ՝ սեղանատունը խոհանոցով, արևմտյան և հյուսիսային պարիսպներին կից՝ բնակելի խցերը։ Բակում կանգուն է բնակելի սենյակների մի այլ խումբ՝ L-աձև ընդհանուր հատակագծով։ Հարավային կողմում սեղանաձև հատակագծով օժանդակ մասն է։


== Տես նաև ==
Տաթևի վանք, մոտակայքում գտնվող 9-րդ դարի վանք
Ստեպանովկա (գյուղ, Զաստավնայի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Ստեպանովկա գյուղում բնակվում էր 101 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիբերախ (շրջան)

Բիբերախ  (գերմ.՝ Landkreis Biberach), շրջան Գերմանիայում։ Շրջկենտրոնն է Բիբերախ Ռիսի վրա քաղաքը։ Զբաղեցնում է 1.409,82 կմ2։ Բնակչությունը՝ 188 712 մարդ։ Բնակչության խտությունը՝ 134 մարդ/կմ2։
Շրջանի պաշտոնական կոդը՝ 08 4 26։ Շրջանում 45 համայնք կա։


== Ծանոթագրություններ ==
Հայ ազնվականների միություն

Անվան այլ կիրառումների համար տե՛ս՝ ՀԱՄ (այլ կիրառումներ)Հայ ազնվականների միություն հասարակական կազմակերպություն (հակիրճ՝ ՀԱՄ ՀԿ), հասարակական կազմակերպություն Հայաստանի Հանրապետությունում։ Միության ղեկավարն է պրոֆեսոր, տեխնիկական գիտությունների դոկտոր, Գևորգ Փիրումյանը։


== Պատմություն ==
Միությունը հիմնադրվել է 1992 թվականի հոկտեմբերին և գրանցվել է ՀՀ Արդարադատության նախարարության կողմից որպես հասարակական կազմակերպույթուն։
ՀԱՄ ՀԿ-ի անդամ կարող է դառնալ «հին կամ նոր հայկական ազնվական հարստությունների ներկայացուցիչներ», ինչպես նաև օտար երկրների ազնվական տիտղոսակիրները անկախ բնակության վայրից, քաղաքական և կրոնական համոզմունքներից, տարիքից և սեռից։
«Հայ ազնվականների միությունը» ունի հիմնադրամ, որտեղ հավաքված են և շարունակվում են հավաքվել պահպանված փաստաթղթեր, գրքեր, նկարներ և արժեքավոր իրեր։ Միության կազմում գործում է տոհմաբանական հետազոտական խումբ։


== Արտաքին հղումներ ==
Հայ ազնվականների միություն ՀԿ-ի մասին տեղեկատվություն bvahan.com կայքում: Archived 2017-04-09 at the Wayback Machine.
Բոդենմայս

Բոդենմայս (գերմ.՝ Bodenmais), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 3338 մարդ (2010 թվական)։ Զբաղեցնում է 45,28 կմ² մակերես տարածք։ Պաշտոնական կոդ՝ 09 2 76 117։


== Ծանոթագրություններ ==


== Արտաքին հղումներ ==
Պաշտոնական կայք
Տյուսլինգ

Տյուսլինգ (գերմ.՝ Tüßling), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Մտնում է Ալտյոտինգի շրջանի կազմի մեջ։ Բնակչությունը 3187 մարդ է (ըստ 2010 թվականի դեկտեմբերի 31-ի)։ Տարածքը 19,57 կմ² է։ Պաշտոնական կոդ՝ 09 1 71 133։
Կոմունան ստորաբաժանվում է 33 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Պյով Յու

Պյով Յու (ռուս.՝ Пёвь-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Չուբ գետի աջ ափին՝ 107 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000022521
Կոդը ըստ հիդրոլոգիական հետազոտության (ՌԴ) — 103002252
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
100 (այլ կիրառումներ)

100, կարող է վերաբերել.

100 - բնական թիվ, որը գտնվում է 99-ի և 101-ի միջև
100 - ոչ նահանջ տարի, ըստ Գրիգորյան օրացույցի սկսում է ուրբաթ։ Սա մեր թվարկության 100 թվականն է, 100-րդ տարին I դարի։
100 - ամերիկյան պոստապոկալիպտիկական դրամա ժանրի հեռուստասերիալ հիմնված Քես Մորգանի համանուն ստեղծագործության հիման վրա։ Սերիալի հեղինակն է Ջեյսոն Ռոտենբերգը։ Սերիալի պրեմիերան եղել է 2014 թվականի մարտի 19-ին։ Երրորդ եթերաշրջանի պրեմիերան նախատեսված է 2016 թվականին։
Վալ դը Գրաս եկեղեցի

Նոտր Դամ դյու Վալ դը Գրաս (ֆր.՝ Église Notre-Dame du Val-de-Grâce, ավելի հաճախ կոչվում է Վալ դը Գրաս), կաթոլիկ եկեղեցի Փարիզի V շրջանում՝ պանթեոնից ոչ հեռու, բարոկկո ճարտարապետության վառ օրինակ է։
Եկեղեցին եղել է Վալ դը Գրաս նախկին աբբայության մաս, որը կառուցվել է 17-րդ դարում՝ Աննա Ավստրիացու կարգադրությամբ։  Շինարարությունը տևել է 1624 թվականից մինչև 1669 թվականը։ Ներկայումս վանական համալիրում տեղակայված են Վալ դե Գրաս հոսպիտալը, ռազմաբժշկական դպրոց և Բանակի բժշկական ծառայության թանգարանը։
Եկեղեցու շինարարությունն սկսվել է Ֆրանսուա Մանսարի կողմից և ավարտվել ճարտարապետներ Ժակ Լեմերսիեի, Պիեռ Լե Մյուեի և Գաբրիել Լե Դյուկի կողմից։ Շենքի կոմպոզիցիայի հիմքում ընկած է գմբեթավոր բազիլիկի ավանդական սխեման։ Ճակատը ձևավորած է երկու մակարդակներով՝ առաջինը կորնթոսյան ոճով քառասյուն նախասրահն է, որի վրա տեղակայված է եռանկյունաձև ճակտոնը, երկրորդը նույնպես զարդարված է սյուներով և ավարտվում է եռանկյունաձև ճակտոնով։ Մակարդակների միջև կապող տարրի դերը կատարում են խոյօղերը։
Եկեղեցու գլխավոր խորանի վրա կառուցված է ամպհովանի մարմարե վեց ոլորված սյուներով։ Խորանի արձաններն ու հարթաքանդակները ստեղծվել են Անգիեի եղբայրների (Միշել և Ֆրանսուա) կողմից։ Գմբեթը զարդարում են Պիեռ Մանյարի կատարած որմնանկարները։ Որմնանկարները պատկերում են Սուրբ Երրորդությունը և եկեղեցու հաղթահանդեսը։ Ընդհանուր առմամբ դրանցում ներկայացված են Հին և Նոր Կտակարանների շուրջ 200 կերպարներ։ Եկեղեցում կան նաև Ֆիլիպ դե Շամպանի վեց նկարներ։
Տաճարը պատկանում է Ֆրանսիայի ռազմական օրդինարիատին և գործում է (պատարագներն անցկացվում են կիրակի օրերին)։ Հոկտեմբերից մինչև հունիս այնտեղ նաև անցկացվում են անվճար երգեհոնային համերգներ։


== Ծանթագրություններ ==


== Արտաքին հղումներ ==
«Eglise du Val-de-Grâce»։ École du Val-de-Grâce։ Արխիվացված է օրիգինալից 2017-11-07-ին։ Վերցված է 2017-11-03 
«Сайт, посвящённый церкви» (ֆրանսերեն)։ Վերցված է 2017-11-03 
«Eglise Notre-Dame-du-Val-de-Grâce»։ Observatoire du Patrimoine religieux (ֆրանսերեն)։ Վերցված է 2017-11-03 
«Hôpital militaire du Val-de-Grâce»։ Structurae (ֆրանսերեն)։ Վերցված է 2017-11-03
Ակտանիշբաշ

Ակտանիշբաշ (ռուս.՝ Актанышбаш), գյուղ Ռուսաստանի Թաթարստան հանրապետության Ակտանիշսկի շրջանի կազմում։
Բնակչությունը 2000 թվականին գրանցված տվյալներով կազմում էր 311 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամպանիա Սենտրալի գավառ

Կամպանիա Սենտրալի գավառ (պորտ.՝ Microrregião da Campanha Central), գավառ Բրազիլիայում, մտնում է Ռիու Գրանդի դու Սուլ նահանգի մեջ։ Մտնում է Ռիու Գրանդի դու Սուլ նահանգի հարավարևմտյան մարզի մեջ։ Բնակչությունը կազմում է 203 335 մարդ, ըստ 2005 թվականի տվյալների։ Տարածքը կազմում է 17 295,821 կմ2։ Բնակչության խտությունը՝ 11,8 մարդ/կմ²։


== Վիճակագրություն ==
Համախառն ներքին արտադրանքը կազմել է 1 358 202 448,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 6 780,64 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,780։


== Գավառի կազմ ==
Գավառի կազմի մեջ են մտնում հետևյալ համայնքները.

Ռոզարիու դու Սուլ
Սանտա Մրգարիդա դու Սուլ
Սանտանա դու Լիվրամենտու
Սան Գաբրիել
Աստերոիդների ցանկ (322101-322200)

Աստերոիդների ցանկ (322001-322100)  • Աստերոիդների ցանկ  • Աստերոիդների ցանկ (322201-322300)
 Աստերոիդների ցանկ (322001-322100)  • Աստերոիդների ցանկ  • Աստերոիդների ցանկ (322201-322300)
Ճանտարի խաչքար (Լիճք, Գեղարքունիքի մարզ)

Ճանտարի խաչքար, գտնվում է Հայաստանի Հանրապետության Գեղարքունիքի մարզի Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի հյուսիսային ավանդատան մուտքի մոտ հորիզոնական ագուցված։ Հաշվառված է ՀՀ պատմության և մշակույթի անշարժ հուշարձանների պետական ցանկում (5.39/1.53.5)։


== Տեղադրություն ==
Լիճք գյուղի հյուսիսային մասում գտնվող գերեզմանոցի հյուսիսային եզրում գտնվող Սուրբ Աստվածածին եկեղեցու խորանի հյուսիսային ավանդատան մուտքի մոտ հորիզոնական ագուցված։


== Վիմական արձանագրություն ==
Խաչքարի շրջանակներին առկա է 6 տող վիմական արձանագրություն.

ԱՆՈՒՆ ԱՅ ԵՍ ՃԱՆՏԱՐՍ ԻՇԽԱՆԱՅ ՈՐԴԻ ՀԵՐ
ԻՑԻ, ԿԱՆԿՆԵՑԻ ԶԽԱՉՍ
ՓՐԿՈՒԹԵ ՀՈԳՈՅ ԻՄՈՅ ԺԸ ՏԱՐԻ ԴԵՂ
Ս ԱՒԵՐ ԷՐ ՇԻՆԵՑԻ, ԻՇԽԱՆՈՒԹԻ, ԱՐԻ, ՈՎ ՈՐ
ՀԱՆԴԻՊԷՔ ՅԻՇԵՑԷՔ
ԹՎ ՋԵ։Համաձայն արձանագրության խաչքարը նվիրված է Հերից իշախանի որդի Ճանտարին՝ 1456 թվականին։ Խաչքարի նվիրված է հենց իրեն, որում ասվում է, որ նա կազմակերպել է ավերված իշխանության շինարարական աշխատանքները։


== Տես նաև ==
Լիճք
Լիճքի սուրբ Աստվածածին եկեղեցու վիմական արձանագրություններ


== Ծանոթագրություններ ==
Ֆեռնանդո Պաչեկո

Ֆեռնանդո Պաչեկո Ֆլորես (իսպ.՝ Fernando Pacheco Flores, մայիսի 18, 1992(1992-05-18), Բադախոս, Էստրեմադուրա, Իսպանիա), իսպանացի ֆուտբոլիստ, Դեպորտիվո Ալավեսի դարպասապահ։


== Կարիերա ==
Ծնվել է Բադախոսում, Էստրեմադուրա։ Մինչև 14 տարեկան հասակում Ռեալ Մադրիդի ֆուտբոլիստ դառնալը խաղացել է տեղի 2 ակումբներում։ Առաջին պաշտոնական հանդիպումը Ռեալի համակարգում անցկացրել է Ռեալ Մադրիդ C-ում․ նա խաղացել է 2011 թվականի օգոստոսի 28-ին Ռայո Մախադոանդայի դեմ խաղում։
2011 թվականի դեկտեմբերի 20-ին դարպասապահը անցկացրեց իր առաջին հանդիպումը Ռեալի հիմնական թիմում՝ Պոնֆեռադինա ակումբի դեմ խաղում փոխարինելով Ադանին, նա անցկացրեց խաղադաշտում 8 րոպե։ 2012-2013 թվականների մրցաշրջանում Ֆեռնանդոն շարունակեց հանդես գալ ակումբի երրորդ թիմում՝ երբեմն հայտնվելով Կաստիլիայում, որի կազմում առաջին հանդիպումն անցկացրեց 2013 թվականի հունիսի 2-ին Ալկորկոնի դեմ խաղում, որն ավարտվեց 4։0 հաշվով, դրանից հետո նա պահպանեց տեղը նաև թիմի հաջորդ՝ Ժիրոնի դեմ խաղում, որը վերջինն էր Սեգունդայում։
2014 թվականի օգոստոսի 11-ին Ռեալ Մադրիդը ընդգրկեց Պաչեկոյին ՈՒԵՖԱ-ի սուպերգավաթի Սևիլիայի դեմ խաղում՝ որպես թիմի երրորդ դարպասպահ։


=== Միջազգային ===
2011 թվականին Իսպանիայի երիտասարդական հավաքականի կազմում մասնակցել է երիտասարդների աշխարհի առաջնությանը։


== Ակումբային վիճակագրություն ==


== Տիտղոսներ ==


=== Ակումբային ===
 «Ռեալ Մադրիդ»

ՈւԵՖԱ-ի սուպերգավաթակիր (1) - 2014
Աշխարհի ակումբային առաջնության հաղթող (1) - 2014


== Ծանոթագրություններ ==


== Արտաքին հղումներ ==
Ռեալ Մադրիդի պաշտոնական կայքում
BDFutbol կայքում
La Preferente կայքում Archived 2014-10-06 at the Wayback Machine.
Սումինո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՍումինոՍումինո (ռուս.՝ Сумино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարլտոնի համալսարան

Կարլտոնի համալսարան (անգլ.՝ Carleton University), համալսարան, որը գտնվում է Կանադայի Օտտավա քաղաքում։ Պատմականորեն տեղակայված է Կարլտոն շրջանում, 1960-ականներին միավորվել է Օտտավայի հետ, որտեղից էլ ստացել է իր անունը։ Որպես փոքր քոլեջ հիմնադրվել է 1942 թվականին, իսկ համալսարանի կարգավիճակ ստացել է 1957 թվականին։ Ներկայումս այն ներառում է 65 տարբեր առարկաների ծրագրեր։ Մինչ Օտտավայի համալսարանը, որն ավելի բարձր է վարկանիշում, ներառում է 2 լեզուներով ծրագրեր (անգլերեն և ֆրանսերեն), համալսարանում միայն անգլիախոսներ են։ 21-րդ դարի սկզբին համալսարանն ուներ ավելի քան 2000 աշխատակից և մոտ 23000 ուսանող։ Ընդգրկված է Կանադայի ամենաուժեղ համալսարանների տասնյակում։


== Ղեկավարում ==
Համալսարանի ռեկտորի պաշտոնը զբաղեցրել են, մասնավորապես, Նոբելյան մրցանակակիրներ Գերհարդ Հերցբերգը և Լեսթեր Փիրսոնը (վերջինս նաև Կանադայի նախկին վարչապետ), Կանադայի շքանշանի վեց կրողներ։ Համալսարանի ներկայիս ռեկտորը Պատվավոր Հերբ Գրեյն է՝ երկարամյա պատգամավոր և նախկին նախարար Պ.Տրյուդոյի և Ջ.Կրետյենի կառավարության ժամանակներում, ով մահացել է 2014 թվականին։


== Վարկանիշ ==
2010 թվականին The Times-ը դասակարգել է Կարլտոնի համալսարանն իր համալսարանների վարկանիշում 201-րդն աշխարհում և 10-րդը Կանադայում։


== Ծեսեր և ավանդույթներ ==
Համալսարանի ուսանողների ավանդական համայիլը Ագռավն է։ Ուսանողական թերթը կոչվում է «Շարլատան» (The Charlatan)։


== Համագործակցություն կանադական ուժերի հետ ==
Ամեն ամառ համալսարանի մի քանի սրճարանները զեղչերով սնունդ են տրամադրում Կանադայի զորքերի արարողակարգային գվարդիայի պահակներին։ Պահակները կատարում են պահակախմբի փոփոխության արարողությունը խորհրդարանում, Ռիդոյի սրահում և պատերազմի հուշահամալիրում։ Հունիս-օգոստոս ամիսներին գվարդիականները նույնպես արարողակարգային վարժություններ են կատարում Կարլտոնի համալսարանում։
Կարլտոնի համալսարանը մասնակցում է «Հերոս» (Project Hero) նախագծին, գեներալ Ռիք Հիլերի կրթաթոշակային ծրագրին՝ կանադական զորքերի մահացած անձնակազմի ընտանիքներին օգնելու համար։


== Հետաքրքիր փաստեր ==
Ի պատիվ համալսարանի անվանվել է հազվագյուտ սիլիկատային միներալ կարլտոնիտը, որը մինչ այժմ հայտնաբերվել է միայն Մոն Սենտ-Հիլայի  հանքավայրում (Քվեբեկ)։


== Գրականություն ==
Axelrod, Paul Scholars and Dollars: Politics, Economics, and the Universities of Ontario 1945-1980. — Toronto: University of Toronto Press, 1982. — ISBN 0802056091


== Ծանոթագրություններ ==


== Արտաքին հղումներ ==
Carleton University Archives and Research Collections
Carleton University Art Gallery
Carleton University Alumni Association
Carleton University Library
Carleton University Students' Association
Carleton Student Government CSG
The Charlatan
Canadian encyclopedia article Archived 2013-09-12 at the Wayback Machine.
Carleton University Greek Council\
2K Czech

2K Czech, 2K Games-ի դուստր ընկերություն, ավելի վաղ շրջանում հայտնի էր որպես՝ Illusion Softworks ինքնուրույն ստուդիա։ Մասնագիտացված է համակարգչային խաղերի մշակման ոլորտում։ Գրասենյակները տեղակայված են եղել Բրնոյում և Պրահայում։ 2017 թվականին 2K Czech-ը միացվեց Hangar 13-ին։


== Պատմություն ==


=== Illusion Softworks ===
Ընկերությունը հիմնադրվել է որպես՝ Illusion Softworks։ Հիմնադրվել է 1997 թվականին, Պյոտր Վոխոզկաի կողմից։ Illusion Softworks-ը զբաղվում է հիմնականում համակարգչային խաղերի մշակմամբ, նախատեսված անհատական համակարգիչների և խաղային համակարգերի համար։
2002 թվականին ընկերությունը թողարկեց Mafia: The City of Lost Heaven խաղը, որը ընկերության մեծ հաջողություններ բերեց, և արժանացավ մի շարք մրցանակաների տարբեր ԶԼՄ-ների կողմից։
Ընկերության հիմնական խաղերից են համարվում նաև՝ Vietcong և Hidden & Dangerous խաղերը։ Վերջին խաղը թողարկվեց մեկ այլ չեխիական ընկերության՝ Pterodon-ի հետ համագործակցության արդյունքում։ 2003 թվականի նոյեմբերին ընկերության աշխատակիցների թիվը հասավ 170-ի։


=== 2K Czech ===
2008 թվականի հունվարին Illusion Softworks ընկերությունը գնվեց Take-Two Interactive ընկերության կողմից, դառնալով 2K Czech։
2010 թվականին թողարկվեց Mafia II խաղը, որը ընդհանուր առմամբ արժանացավ բարձ և դրական գնահատականների։ 2011 թվականին ընկերությունը թողարկեց Top Spin 4 խաղը։ Նույն տարում հայտնի դարձավ, որ Բրոնում գտնվող գրասենյակից 40 աշխատակից և Պրահայի գրասենյակից 10 աշխատակից հեռացվեցին աշխատանքից։
2014 թվականին Պրահայի գրասենյակը փակվեց, մնաց միայն Բրնոյում տեղակայված։ Փակված ընկերության աշխատակիցների մի մասը տեղափոխվեց Նովատո քաղաքում տեղակայված գրասենյակ։ Սա պատճառ հանդիսացավ, որ Mafia շարքի նոր խաղի մշակումը տեղափոխվեց ԱՄՆ։ Ավելի ուշ հայտնի դարձավ, որ 2K Czech ընկերությունը կունենա Mafia III խաղի մշակմանը, սակայն խաղի հիմնական մշակումը իրականացնում էր Hangar 13-ին, որը նույնպես համարվում 2K ընկերության դուստր ընկերություն։
2017 թվականի հուլիսին 2K Czech ընկերությունը միավորվեց Hangar 13 ընկերության հետ։


== Մշակված խաղերի ցանկ ==


=== ինչպես Illusion Softworks ===


=== ինչպես 2K Czech ===


== Ծանոթագրություններ ==


== Արտաքին հղղումներ ==
«Официальный сайт компании» (անգլերեն)։ 2K Czech։ Արխիվացված է օրիգինալից 2012-04-13-ին։ Վերցված է 2014-06-27  
«2K Czech» (անգլերեն)։ MobyGames։ Արխիվացված է օրիգինալից 2012-04-15-ին։ Վերցված է 2014-06-27
Դրիժինոգրեբլյանսկի գյուղական խորհուրդ (Կոբելյակսկի շրջան)

Դրիժինոգրեբլյանսկի գյուղական խորհուրդ  (ուկրաիներեն՝ Дрижиногреблянська сільська рада), Ուկրաինայի Պոլտավայի մարզի Կոբելյակսկի շրջանում։
2001 թվականի տվյալներով Դրիժինոգրեբլյանսկի գյուղական խորհրդում բնակվում էր 735 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պավել Ազանչևսկի

Պավել Մատվեևիչ Ազանչևսկի(հոկտեմբերի 15, 1789(1789-10-15) - հոկտեմբերի 11, 1866(1866-10-11)), ռուս գրող, ագրոնոմիայի մասին հոդվածների հեղինակ, պետական ​​խորհրդական։


== Կենսագրություն ==
Ծնվել է 1789 թվականի հոկտեմբերի 15-ին ազնվական ընտանիքում։ Ստանալով տնային կրթություն՝ 1805 թվականի հունվարի 4-ին, նա սկսել է ծառայել որպես ակտուար Արտաքին գործերի կոլեգիայում։ 1811 թվականի դեկտեմբերի 7-ին նա տեղափոխվել է Արտաքին գործերի նախարարության մոսկովյան արխիվ։ 1812 թվականի Հայրենական պատերազմի ժամանակ նա աշխարհազորում էր, 1813 թվականի սկզբին նա վերադարձել է Մոսկվա։
Նա Ա. Ս. Պուշկինի հետ միասին ծառայել է Արտաքին գործերի նախարարությունում։ Նրա հարսանիքին նա «հարսնացուի երաշխավորն էր» Ն. Գոնչարովայի համար։ Նիկոլայ 1-ինի թագադրման ժամանակ նա հերելոդների շարքում էր։
1833 թվականին նա թողել է ծառայությունը՝ իր ազատ ժամանակը նվիրելով հողագործությանը և ստեղծագործելուն։ Մոսկվայի նահանգի Բրոննիցկի շրջանում նա ձեռնամուխ եղավ Տրոյցե-Լոբանովո (այժմ ավերված) ընտանեկան կալվածքի կարգավորմանը։
Նա ուներ չորս դուստր (Տատյանա, Զոյա, Մարիա և Վերա) և չորս որդի (Մատվեյ, Նիկոլայ, Միխայիլ և Տիտ)։ Կրտսեր որդին ՝ Միխայիլ Ազանչևսկին, դարձել է Սանկտ Պետերբուրգի կոնսերվատորիայի տնօրեն։
Թոռը` Վսեվոլոդ Նիկոլաևիչը , Տոմսկի նահանգապետ (1904 դեկտեմբերի 23-ից 1905 թվականի նոյեմբերի 8-ը)։  


== Ծանոթագրություններ ==
(9477) Կիֆենել

(9477) Կիֆենել (անգլ.՝ Kefennell), աստերոիդ աստերոիդների հիմնական գոտում։ Հայտնաբերվել է 1998 թվականի օգոստոսի 17-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,29215 ա. մ., առավելագույնը մոտենում է 2,1758 ա. մ. հեռավորության վրա և հեռանում 2,4085 ա. մ.։ Արեգակի շուրջ մեկ ամբողջական պտույտ է կատարում 1267,54 երկրային օրվա ընթացքում, իր ուղեծրով շարժվելով միջինում 0,284014 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9477) Կիֆենել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճանար

Ճանար (լատ.՝ Barbus capito), ծածանազգիների ընտանիքի ձուկ։


== Նկարագիր ==
ՀՀ-ում տարածված է Արաքս, Ախուրյան, Մեծամոր, Հրազդան, Արփա, Որոտան գետերում։ Հանդիպում է նաև Ախուրյանի ջրամբարում, Արարատյան դաշտի ջրանցքներում։ Մարմինը գլանաձև է, մեջքը (ծոծրակից մինչև մեջքային լողակը)՝ կողքերից սեղմված։ Խոշոր է։ Երկարությունը 40-50 (երբեմն՝ 90 և ավելի) սմ է, զանգվածը՝ 10 կգ և ավելի։ Բերանը ստորին է կամ կիսաստորին։ Բերանի անկյուններում և վերին շրթունքի վրա կան մեկական զույգ կարճ բեղիկներ։ Պոչային լողակը մկրատաձև է՝ սրացած բլթերով։ Կողագծում թեփուկները 58-64 հատ են։ Մեջքային լողակում կա 11 ճառագայթ, հետնալողակում՝ 8: Մեջքային լողակի վերջին՝ չճյուղավորված ճառագայթը հաստացած է և ունի դեպի ներքև կորացած մանր ատամիկներ։ Խոշոր առանձնյակների մոտ այդ ատամիկներն արտահայտված չեն։ Կլանային ատամները եռաշարք են, հազվադեպ՝ երկշարք։ Մեջքը և կողքերի վերին մասը մոխրագույն են, մոխրականաչավուն կամ պողպատագույն՝ կապտավուն կամ ոսկեգույն նրբերանգով։ Կողագծից ներքև կողքերը դեղնաոսկեգույն են, փորիկը՝ արծաթասպիտակ։ Կողքերի թեփուկներից յուրաքանչյուրն իր արտաքին մասում ունի սև եզրաշերտ։ Մեջքային, կրծքային և պոչային լողակները մոխրագույն են կամ նարնջամոխրագույն, փորային լողակները և հետնալողակը՝ նարնջագույն կամ դեղնավուն։ Աչքի ծիածանաթաղանթը ոսկեգույն է կամ դեղին։


== Բազմացում ==
Սեռահասուն է դառնում 3-5 տարեկանում։ Բազմանում է ապրիլ-հունիսին։ Այդ ընթացքում արուների դնչի վրա հայտնվում են մաշկային բշտիկներ։ Բեղունությունը կարող է հասնել մի քանի տասնյակ հազար ձկնկիթի։ Ձվադրումը կատարվում է գետի խոշոր ավազահատիկներով կամ մանր քարերով պատված հատակին, երբեմն՝ բույսերի մեջ՝ ջրի արագ հոսքի պայմաններում։


== Բնակության միջավայր ==
Հիմնականում բնակվում է դանդաղահոս ջրերում։ Հանդիպում է սակավաթիվ առանձնյակներից կազմված խմբերով։ Վարում է մերձհատակային կենսակերպ։ Սնվում է միջատներով ու նրանց թրթուրներով, որդերով, խեցգետնակերպներով, փափկամարմիններով, մանրաձկներով, երբեմն՝ ջրային բույսերով։ Չնայած համային բարձր արժանիքներին և խոշոր չափերին՝ փոքրաթվության պատճառով արդ․ նշանակություն չունի։ Սիրող, ձկնորսության ցանկալի օբյեկտ է։


== Գրականություն ==


== Արտաքին հղումներ ==
AQUATAB.NET
Նիկոլայ Կուզնեցով (հետախույզ)

Անվան այլ կիրառումների համար տե՛ս՝ Նիկոլայ Կուզնեցով (այլ կիրառումներ)Նիկոլայ Իվանովիչ Կուզնեցով (ռուս.՝ Николай Иванович Кузнецов, պարտիզանական ծածկանունը՝ Գրաչով) (հուլիսի 27, 1911(1911-07-27), Զիրյանկա, Եկատերինբուրգի գավառ, Պերմի նահանգ, Ռուսական կայսրություն - մարտի 9, 1944(1944-03-09), Բորատին, Բրոդիի շրջան, Լվովի մարզ, Ուկրաինական ԽՍՀ, ԽՍՀՄ), խորհրդային հետախույզ, Խորհրդային Միության հերոս (նոյեմբերի 5, 1944 թվական, հետմահու), ԽՄԿԿ անդամ (1942)։
Որպես ինժեներ աշխատել է Սվերդլովսկում և Մոսկվայում։ Կատարելապես տիրապետելով գերմաներենին՝ 1942 թվականին կամավոր միացել է նացիստական օկուպացիայի տակ գտնվող Ուկրաինայում (Ռայխսկոմիսարիատ Ուկրաինա) կազմավորված պարտիզանական ջոկատին։ Դրսևորել է մեծ հնարամտություն ու խիզախություն, անձամբ սպանել է նացիստական վեց բարձրաստիճան զինվորականի, այդ թվում՝ Ֆունկին (Ուկրաինայի գլխավոր դատավոր), Բաուերին (Գալիցիայի փոխնահանգապետ), մի խումբ պարտիզանների հետ հափշտակել պատժիչ զորքերի հրամանատար Իլգենին և այլն։ 
Համաձայն խորհրդային պաշտոնական վարկածի, Կուզնեցովը սպանվել է 1944 թվականի մարտի 9-ին Բրոդի քաղաքի մոտ՝ Ուկրաինայի ապստամբական բանակի անդամների հետ ունեցած հրաձգության ժամանակ։ Ըստ հենց ապստամբական բանակի վարկածի, Կուզնեցովը (կրելով գերմանական համազգեստ) և նրա համախոհները ձերբակալվել են Բորատին գյուղում (Բրոդիի մոտ) և բացահայտվելուց խուսափելու համար Կուզնեցովը նռնակով իրեն պայթեցրել է։
1990 թվականին հայտարարվել է, որ Կուզնեցովը եղել է Ներքին գործերի ժողովրդական կոմիսարիատի (ՆԿՎԴ) աշխատակից։ Կուզնեցովի գործերը Ռուսաստանի անվտանգության դաշնային ծառայության (ՖՍԲ) արխիվից ամբողջությամբ կհանվեն միայն 2025 թվականին։


== Ծանոթագրություններ ==
Երմակովո (քաղաքատիպ ավան, Տրուխանսկի շրջան)

Անվան այլ կիրառումների համար տե՛ս՝ ԵրմակովոԵրմակովո (ռուս.՝ Ермаково), քաղաքատիպ ավան Ռուսաստանի Կրասնոյարսկի երկրամասի Տրուխանսկի շրջանի կազմում։
Բնակչությունը ըստ վերջին գրանցված տվյալների կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դնեպրոպետրովսկի շրջան

Դնեպրոպետրովսկի շրջան (ուկրաիներեն՝ Дніпропетровський район), շրջան Ուկրաինայի Դնեպրոպետրովսկի մարզում։
Ստեղծվել է 1965 թվականին։ Վարչական կենտրոնը՝ Յուբիլեյնոե։


== Աշխարհագրություն ==
Շրջանի տարածքի մակերեսը կազմում է 1435 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 78904 մարդ։ Բնակչության խտությունը կազմում էր 54,99 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ժուլիեն

Ժուլիեն (ֆր.՝ julienne ), ֆրանսիական խոհանոցի ուտեստ, բանջարեղենը բարակ շերտերով կտրատելու եղանակ, որը օգտագործվում է հատկապես ամառային ապուրներ և աղցաններ պատրասելու ժամանակ։ Ստուգաբանության վերաբերյալ տեսակետ կա, որ առաջացել է Julienne ֆրանսիական կանացի անունից։ Առաջին անգամ շերտատման այս եղանակը (6 սմ երկարություն և 2 մմ լայնություն) հիշատակել է ֆրանսիացի շեֆ-խոհարար Ֆրանսուա Մասսոիալոն1722 թվականին հրատարակված իր խոհարարական գրքում։
Ժամանակակից խոհարարության մեջ այս տերմինը նշանակում է թարմ բանջարեղենների սառը մշակում (կտրատել), որոնք այդ վիճակում ավելացվում են ապուրների և թանձրուկների մեջ։ Այդպիսով արագանում է մատղաշ բանջարեղեններից կամ դրանց ընձյուղներից ուտեստների պատրաստումը՝ դարձնելով այն ավելի նրբահամ։ Գործնականում դա նշանակում է, որ ժուլյեն ասելով հիմնականում հասկանում են պտղարմատների դեպքում ձողանման շերտատելը, իսկ սոխի և լոլիկի դեպքում բարակ օղակներով շերտատելը։
Աղցանները, որոնք պատրաստված են այս եղանակով բարակ շերտատած բանջարեղեններից, անվանում են ժուլիեն, իսկ ապուրները, որոնց մեջ ավելացվում են այդ եղանակով շերտատած բանջարեղենները, անվանում են սուպ-ժուլիեն։ Ստուգաբանության տեսանկյունից այդ ապուրները նման են ռուսական մածնաբրդոշին։
Ռուսական խոհանոցում ժուլիեն են անվանում թթվասերի կամ սերուցքի մեջ (բեշամել սպիտակ սոուս) պանրի քերուկի շերտով ծածկված սնկերից պատրաստվող այն ուտեստները, որոնք եփվում են ջեռոցում։ Հիմնականում եփվում և մատուցվում է կոկոտամաններով՝ առանձին չափաբաժինների համար նախատեսված պոչավոր մետաղական կամ հրակայուն ամաններով (ֆր.՝ cocotte - հավ բառից)։
Ժուլիեն պատրաստում են նաև հավի մսից և ծովամթերքներից։


== Նշումներ ==


== Ծանոթագրություններ ==


== Արտաքին հղումներ ==
«Ժուլիեն շամպինիոնով»։ cooks.am։ Վերցված է 2020-08-23 
«Жюльен с шампиньонами, ветчиной и паприкой – пошаговый рецепт с фотографиями»։ www.koolinar.ru (ռուսերեն)։ Վերցված է 2020-08-23
Դևիդ Ուոտկին

Դևիդ Ուոտկին (անգլ.՝ David Watkin, մարտի 23, 1925(1925-03-23), Մարգեյթ, Քենթ, Քենթ, Անգլիա, Միացյալ Թագավորություն - փետրվարի 19, 2008(2008-02-19), Բրայթոն, Բրայթոն և Հոուֆ, Արևելյան Սասիքս, Հարավարևելյան Անգլիա, Անգլիա, Միացյալ Թագավորություն), անգլիացի կինոօպերատոր, «Օսկար» և BAFTA մրցանակների դափնեկիր «Աֆրիկայից» ֆիլմում ունեցած լավագույն օպերատորական աշխատանքի համար։


== Կենսագրություն ==
Դևիդ Ուոտկինը ծնվել է 1925 թվականի մարտի 23-ին փաստաբան Ջոն Ուոտկինի ընտանիքում։ Մանկության տարիներին նա ցանկացել է դառնալ երաժիշտ, բայց հայրը նրան թույլ չի տվել դաշնամուրի դասերի հաճախել, Դևիդը հետագայում պնդել է, որ կնախընտրեր պրոֆեսիոնալ երաժիշտ լինել, քան կինոօպերատոր։ Բրիտանական բանակում ծառայելուց հետո նա սկսել է «Southern Railway Film Unit» ընկերությունում աշխատել նախ որպես հանձնակատար, ապա՝ օպերատորի օգնական։
Նրա՝ որպես գլխավոր օպերատորի առաջին գործերը եղել են «Men on the Mend» (1956) և «The Long Night Haul» (1956) վավերագրական կարճամետրաժ կինոնկարները։ Գեղարվեստական ֆիլմերում նրա առաջնախաղը տեղի է ունեցել կինոռեժիսոր Ռիչարդ Լեստերի «Ճարպկություն» (1965) ֆիլմում։ Այդ ֆիլմում աշխատելուց հետո նրան շարունակել են միասին աշխատել՝ նկարահանելով ևս յոթ ֆիլմ։ Ուտկինը հայտնի է նաև կինոռեժիսորներ Թոնի Ռիչարդսոնի, Ֆրանկո Ձեֆֆիրելլիի, Մայք Նիկոլսի, Քեն Ռասսելի, Սիդնի Փոլլաքի և Սիդնի Լյումետի հետ աշխատանքներով։
Դևիդ Ուոտկինն առաջիններից մեկն է, ով սկսել է արտացոլված լույսն օգտագործել որպես լուսավորման թույլ աղբյուր։ Որոշ քննադատներ նրա գեղարվեստական ոճը համեմատել են Յան Վերմեերի գեղանկարների հետ։ Գրել է  «Why Is There Only One Word for Thesaurus?» (1998) և «Was Clara Schumann a Fag Hag?» (2008) երկհատորյա ինքնակենսագրականը։
Դևիդ Ուոտկինը մահացել է 2008 թվականի փետրվարի 19-ին Բրայթոնի իր տանը։


== Ընտրյալ ֆիլմագրություն ==


== Պարգևներ և անվանակարգեր ==
1986 թվականին «Օսկար» մրցանակի դափնեկիր «Աֆրիկայից» ֆիլմում ունեցած լավագույն օպերատորական աշխատանքի համար
BAFTA մրցանակ օպերատորական լավագույն աշխատանքի համար
1966 թվականին առաջադրվել է «Դեպի օգնություն» և «Ճարպկություն» ֆիլմերի համար։
1968 թվականին առաջադրվել է «Օրիորդ» ֆիլմի համար։
1969 թվականին առաջադրվել է «Թեթև հեծելազորի գրոհումը» ֆիլմի համար։
1971 թվականին առաջադրվել է «Խորամանկություն-22» ֆիլմի համար։
1975 թվականին առաջադրվել է  «Երեք հրացանակիրները» ֆիլմի համար։
1982 թվականին առաջադրվել է «Կրակե կառքեր» ֆիլմի համար։
1987 թվականին առաջադրվել է «Աֆրիկայից» ֆիլմի համար։
1978 թվականին Արմանդո Նաննուցիի հետ առաջադրվել է BAFTA TV Award մրցանակի «Հիսուսը Նազարեթից» ֆիլմում ունեցած օպերատորական աշխատանքի համար։
2004 թվականին դարձել է Camerimage կինոօպերատորների արվեստի միջազգային փառատոնի դափնեկիր կյանքի ընթացքում ունեցած ձեռքբերումների համար։


== Ծանոթագրություններ ==


== Արտաքին հղումներ ==
http://www.davidwatkin.co.uk Դևիդ Ուոտկին. պաշտոնական կայք
Obituary
Կինոօպերատորների առցանց հանրագիտարանում(անգլ.)
Վիկտոր Կինգիսեպ

Վիկտոր Էդուարդովիչ Կինգիսեպ (էստ․՝ Viktor Kingissepp, մարտի 12, 1888, քաղաք Կաարմա Սուրե, Ռուսաստանի Դաշնություն - մայիսի 4, 1922, Տալլին, Էստոնիա), էստոնացի կոմունիստ քաղաքական գործիչ, Էստոնիայի կոմունիստական կուսակցության (ԷԿԿ) առաջնորդ։


== Կենսագրություն ==
1907-1917 թվականներին կուսակցական աշխատանք է կատարել Տալլինում և Պետրոգրադում։ 1917 թվականին էստոնիայի բոլշևիկյան կազմակերպության ղեկավար։ 1918 թվականին աշխատել է Մոսկվայում, Գերագույն հեղափոխական տրիբունալում և ՎՉԿ-ում (Համառուսաստանյան արտակարգ հանձնաժողով)։ Ընտրվել է Համառուսաստանյան ԿԳԿ անդամ, ապա՝ Էստոնիայի կոմկուսի Կենտկոմի և քաղբյուրոյի անդամ։ Կազմակերպել է ընդհատակյա տպարաններ, հրատարակել է «Կոմունիստ» թերթը։ Ձերբակալվել և գնդակահարվել է Էստոնիայի բուրժուական կառավարության կողմից։


== Հեղափոխական շարժումներում ==
1905 թվականին մասնակցել է հեղափոխական շարժումներին, 1906 թվականին ՌՍԴԱԿ (Ռուս Սոցիալ դեմոկրատական ​​աշխատանքային կուսակցություն) անդամ։
1917 թվականին ավարտել է Պետրոգրադի Կայսերական համալսարանը։
1907-1914 թվականներին կուսակցական աշխատանք է կատարել Պետրոգրադում, Տալլին, մասնակցել է բոլշևիկյան թերթի հրապարակմանը։


== Ֆիլմեր Կինգիսեպի մասին ==
«Վիկտոր Էդուարդովիչ Կինգիսեպի կյանքի երկու օրը», Տալլինֆիլմ 1980
«Մայիս 100 տարի անց» Տալլինֆիլմ 1986


== Գրականություն ==
Воеводин Е. В. Три часа перед казнью։ Повесть о В. Кингисеппе. — М.։ Политиздат. Пламенные революционеры, 1970. — 448 с, ил.


== Արտաքին հղումներ ==
Д. М. Руднев Жизнь Виктора Кингисеппа. Биографическая повесть. Archived 2007-10-06 at the Wayback Machine. Таллин Ээсти раамат, 1986, 3500 экз.
Д. М. Руднев, С. И. Цыбов Следователь Верховного трибунала. Документальный очерк.(չաշխատող հղում) Таллин Ээсти раамат, 1971, 3000 экз
Почтовая марка СССР. В. Кингисепп


== Ծանոթագրություններ ==
Վերնիոլ

Վեռնիոլ (ֆր.՝ Verniolle), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ (Պամիե շրջան)։ 
Համայնքի INSEE կոդ՝ 09332։


== Բնակչություն ==
Համայնքի բնակչությունը 2008 թվականին կազմում էր 2242 մարդ։


== Տնտեսություն ==
2007 թվականի տվյալներով 1390 աշխատունակ տարիքի մարդկանցից (15-64 տարեկան) 1019-ը տնտեսապես ակտիվ էին, 371-ը անգործունակ (ակտիվության ցուցանիշը 73,3 %, 1999 թվականին եղել է՝ 71,7 %)։ 1019 աշխատունակ բնակիչներից 934-ը աշխատում էին (497 տղամարդ և 437 կին), անաշխատանք էին 85-ը (38 տղամարդ և 47 կին)։ 371 անգործունակ մարդկանցից 130-ը աշակերտներ կամ ուսանողներ են, 113-ը թոշակառու, 128-ը անաշխատունակ էին այլ պատճառներով։


== Տեսարժան վայրեր ==
Սուրբ Լավրենտիոս եկեղեցի (XVII դար)
Ֆիշ դղյակ
Հռոմեական կամուրջ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վերնիոլ» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-29 
«Վերնիոլ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Շանեակ

Շանեակ (ֆր.՝ Chanéac), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 266 մարդ, բնակչության խտությունը` 16.91 մարդ/կմ²։ Բնակավայրը զբաղեցնում է 15.73 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Լիոն քաղաքից` 105 կմ հարավ-արևմուտք, Պրիվա քաղաքից` 32 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 152 աշխատունակ (15-64 տարեկան) բնակիչ, որոնցից ակտիվ էին 111-ը, իսկ ոչ ակտիվները` 41։ Ակտիվության ցուցանիշը կազմում է 73,0 %։ 111 աշխատունակ մարդկանցից աշխատել է 102 անձ (57 տղամարդ և 45 կին)։ Գործազուրկ են եղել 9 անձ (5 տղամարդ և 4 կին)։ 41 անաշխատունակներից 10-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օձուտ

Օձուտ, գյուղ (ագարակ) Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջուրի գյուղախմբի մեջ:
Օձուտն ուներ իր անվանմամբ ամառանոց:


== Պատմություն ==
1915 թվականի Մեծ եղեռնի ժամանակ հայերին կոտորել են, իսկ ողջ մնացածներին տարագրել:


== Բնակչություն ==
1909 թվականին ուներ 15 տուն հայ և 4 տուն այլազգի բնակիչ:


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Gjon’s Tears

Ջոն Մուհարեմայ (ալբ․՝ Gjon Muharremaj, առավել հայտնի է Gjon’s Tears բեմական կեղծանվամբ, հունիսի 29, 1998(1998-06-29), Broc), կոսովար-ալբանական ծագմամբ շվեյցարացի երգիչ և երգերի հեղինակ։ «Եվրատեսիլ 2021 երգի մրցույթում» ներկայացնելու է Շվեյցարիան։ Սկզբում նա «Répondez-moi» երգով պետք է ներկայացներ Շվեյցարիան այժմ չեղյալ հայտարարված «Եվրատեսիլ 2020»-ում և պետք է ներկայանար մրցույթի՝ 2020 թվականի մայիսի 14-ին անցկացվող երկրորդ կիսաեզրափակչում։


== Վաղ տարիներ և գործունեություն ==
Ջոնը ծնվել է Գրյույեր շրջանի Բրոք կոմունայում՝ կոսովար-ալբանացու և տիրանացի ալբանուհու ընտանիքում։
2011 թվականին՝ 12 տարեկան հասակում, մասնակցել է ալբանական «Albanians Got Talent» տաղանդների շոուի առաջին եթերաշրջանին, որի եզրափակչում զբաղեցրել է երրորդ հորիզոնականը։ Մեկ տարի անց շվեյցարական «Die grössten Schweizer Talente» տաղանդների շոուում դուրս է եկել կիսաեզրափակիչ։ 2019 թվականին Gjon’s Tears-ը մասնակցել է «Ձայնը» շոուի ֆրանսիական տարբերակի՝ «The Voice: la plus belle voix»-ի ութերորդ եթերաշրջանին, որտեղ դուրս է եկել կիսաեզրափակիչ։
2020 թվականի մարտի 4-ին հայտարարվել է, որ շվեյցարական «SRG SSR» ազգային հեռարձակողը փակ ներքին ընտրության միջոցով Ջոնին ընտրել է որպես «Եվրատեսիլ 2020»-ում Շվեյցարիայի ներկայացուցիչ, որտեղ նա պետք է ներկայացներ իր «Répondez-moi» երգը շոուի երկրորդ կիսաեզրափակչում։ Այսպիսով՝ 2010 թվականից ի վեր առաջին անգամ Շվեյցարիան կարող էր ներկայացնել ամբողջապես ֆրանսալեզու երգ։
2020 թվականի մարտի 20-ին՝ COVID-19 համավարակի հետ կապված մրցույթի չեղարկումից մի քանի օր անց, «SRG SSR»-ը հայտարարել է, որ Ջոնը կրկին կդառնա Շվեյցարիայի ներկայացուցիչը 2021 թվականի մրցույթում։ Դրա համար ընտրվելու է արդեն մեկ այլ երգ, քանի որ ԵՀՄ-ի ռեֆերենտ խմբի որոշման համաձայն՝ 2020 թվականի երկրների ներկայացուցիչները չեն կարողանա իրենց երգերն օգտագործել 2021 թվականի մրցույթում։


== Սկավառակագրություն ==


== Ծանոթագրություններ ==
Քեորքյունե

Քեորքյունե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր